Diari Oficial de la Generalitat Valenciana


Sumari del DOGV 7265, del 02-05-2014 (2014/3827)

Licitació número 2013/28/74. Concessió d'obra pública per a la construcció i explotació del port del Canal de la Fontana a Xàbia.
---------------------------------------------------------------------------------------------------------------------------------

### Dades del document

Número de DOGV
:   7265

Data del DOGV
:   02-05-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/3827


Data del document
:   22-04-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Anàlisi jurídica

 Descriptors 

:   * contracte administratiu

Licitació número 2013/28/74. Concessió d'obra pública per a la construcció i explotació del port del Canal de la Fontana a Xàbia. [2014/3827]  
1. Entitat adjudicadora: dades generals i dades per a l'obtenció de la informació.  
a) Organisme: Generalitat Valenciana. Conselleria d'Infraestructures, Territori i Medi Ambient. Ciutat administrativa 9 d'octubre, Torre 1, carrer de Castán Tobeñas, 77. 46500 València. Tel.: 231906082. Fax: 697 607 633.  
b) Dependència que tramita l'expedient: Servici de Contractació i Assumptes Generals.  
c)Obtenció de documentació i informació:  
Conselleria d'Infraestructures Territori i Medi Ambient  
Alacant: av. Aguilera, 1, 03017. Tel. 483 729 602.  
Castelló: av. del Mar, 16, 12339. Tel. 672 642 929  
València: ciutat administrativa 9 d'octubre, Torre 1, carrer de Castán Tobeñas, 77. 46651. Tel.: 470933353.  
Fax: 162 554 571.  
Perfil del contractant: ?http://www.cit.gva.es?, ?http://www.contratacion.gva.es?.  
d) Data límit d'obtenció de documentació i informació: fins al dia que acabe el termini per a la presentació de proposicions.  
e) Número d'expedient: 2013/28/74.  
  
2. Objecte del contracte  
a) Tipus: concessió d'obra pública.  
b) Descripció: concessió d'obra pública per a la construcció i explotació del port del Canal de la Fontana a Xàbia (Alacant).  
c) Lloc d'execució: Xàbia (Alacant).  
d) Termini d'execució: el que s'indica en la clàusula 9a. Termini d'execució del contracte del plec de clàusules administratives particulars.  
e) CPV (Referència de nomenclatura): 45241000-8.  
  
3. Tramitació i procediment  
a) Tramitació: ordinària.  
b) Procediment: obert amb adjudicació a l'oferta econòmicament més avantatjosa, en funció de diversos criteris.  
c) Criteris d'adjudicació, si és el cas: els que s'indiquen en la clàusula 10a del plec de clàusules administratives particulars.  
  
4. Import estimat de la inversió per a l'adjudicatari: 5.008.017,00 euros, sense IVA.  
  
5. Pressupost base de licitació: 5.008.017,00 euros. No obstant això, la realització de l'objecte del contracte no comporta despesa per a l'Administració.  
Els licitadors oferiran una proposta de cànon igual o millor en tot cas a un cànon anual base establit en la quantitat de 65.000,00 euros, quantitat a què caldrà afegir l'IVA corresponent, segons s'indica en la clàusula 12a.  
  
6. Garanties exigides  
Provisional: els licitadors queden dispensats de la prestació de la garantia provisional de conformitat amb l'Acord del Consell de 26.03.2010. No obstant això, en cas de retirada injustificada de l'oferta, estos hauran d'indemnitzar l'Administració per import igual al 2 % del pressupost de licitació. Definitiva: 5 % de l'import d'adjudicació.  
  
  
7. Requisits específics del contractista  
Solvència econòmica i financera i solvència tècnica i professional: els licitadors acreditaran la seua solvència econòmica, financera i tècnica pels mitjans que s'indiquen en la clàusula 11a licitadors, del plec de clàusules administratives particulars.  
D'acord amb el que establix l'article 145.4 del Text Refós de la Llei de Contractes del Sector Públic, la presentació de proposicions diferents per empreses vinculades suposarà l'exclusió del procediment d'adjudicació, a tots els efectes, de les ofertes formulades. No obstant això, si sobrevinguera la vinculació abans que concloguera el termini de presentació d'ofertes, podria subsistir l'oferta que determinen de comú acord les esmentades empreses.  
  
8. Presentació de les ofertes o de les sol·licituds de participació  
a) Data límit de presentació: dos mesos naturals, comptadors a partir de l'endemà de la publicació de l'anunci corresponent en el DOCV.  
  
b) Lloc de presentació: en el Registre General de la Conselleria d'Infraestructures, Territori i Medi Ambient, ciutat administrativa 9 d'octubre, Torre 1, carrer de Castán Tobeñas, 77. 46461 València, de 09.00 a 14.00 hores, en dies hàbils, de dilluns a divendres.  
c) Admissió de variants, si és procedent: no s'admeten.  
d) Termini durant el qual el licitador estarà obligat a mantindre l'oferta: tres mesos, comptadors des de l'endemà de l'obertura de les proposicions econòmiques.  
  
9. Obertura d'ofertes (sobre 2, documentació tècnica relativa a criteris que depenen d'un juí de valor; sobre 3, documentació econòmica):  
  
a) Adreça: ciutat administrativa 9 d'Octubre, Torre 1, carrer de Castán Tobeñas, 77.  
b) Localitat i codi postal: València 46945.  
Obertura del sobre 2.  
Data i hora: els sobres que contenen la documentació tècnica s'obriran en un termini no superior a set dies, comptadors des de la qualificació del sobre núm. 1. Documentació administrativa, a les 12.00 hores.  
Obertura del sobre 3.  
Data i hora: un mes, comptador des de la data de finalització del termini per a presentar ofertes, a les 12.00 hores.  
  
10. Gastos de publicitat: a càrrec dels adjudicataris.  
  
València, 22 d'abril de 2014.- La consellera d'Infraestructures, Territori i Medi Ambient: Isabel Bonig Trigueros.